โรจนะหาทุน1.3พันล้านขยายธุรกิจ
บจ.โหมออกหุ้นกู้นำเงินขยายลงทุน &#8220;สวนอุตสาหกรรมโรจนะ&#8221; ระดมทุน 1,300 ล้าน จ่ายดอกเบี้ย 4-4.75% ขณะที่ CPN ขายพันล้าน ดอกเบี้ย 3.95%
19 ส.ค. 2554

บจ.โหมออกหุ้นกู้นำเงินขยายลงทุน “สวนอุตสาหกรรมโรจนะ” ระดมทุน 1,300 ล้าน จ่ายดอกเบี้ย 4-4.75% ขณะที่ CPN ขายพันล้าน ดอกเบี้ย 3.95%
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่า บริษัท สวนอุตสาหกรรมโรจนะ (ROJANA) ได้ยื่นขออนุญาตเพื่อออกและเสนอขายหุ้นกู้ วงเงินรวม 1,300 ล้านบาท ซึ่งจะเสนอขายระหว่างวันที่ 11*12 พ.ค.นี้ 
ทั้งนี้ หุ้นกู้ ROJANA แบ่งเป็น 3 ชุด คือ ชุดที่ 1 วงเงิน 400 ล้านบาท อายุ 3 ปี จ่ายดอกเบี้ยให้ผู้ลงทุนอัตรา 4% ชุดที่ 2 วงเงิน 500 ล้านบาท อายุ 5 ปี จ่ายดอกเบี้ย 4.35% และหุ้นกู้ชุดที่ 3 วงเงิน 400 ล้านบาท อายุ 7 ปี จ่ายดอกเบี้ย 4.75%
สำหรับวัตถุประสงค์ในการออกหุ้นกู้ครั้งนี้ เพื่อนำเงินมาขยายการลงทุน และใช้เป็นเงินทุนหมุนเวียนในการทำธุรกิจ 
ด้านบริษัท เซ็นทรัลพัฒนา (CPN) แจ้งว่า บริษัทได้ดำเนินการขายหุ้นกู้ วงเงิน 1,000 ล้านบาท อายุ 5 ปี จ่ายดอกเบี้ยให้กับนักลงทุนในอัตรา 3.95% ซึ่งหุ้นกู้ชุดนี้ได้รับอันดับเครดิตจากทริสเรทติ้งที่ A+
สำหรับเงินทุนที่จะได้จากการขายหุ้นกู้ครั้งนี้ จะนำไปใช้เป็นเงินทุนการขยายธุรกิจและใช้เป็นทุนหมุนเวียน
สิ้นเดือน ธ.ค. 2553 บริษัทมีหุ้นกู้ที่ยังไม่ครบกำหนด วงเงินรวม 1.07 หมื่นล้านบาท และยังมีตั๋วสัญญาแลกเงิน วงเงิน 1,100 ล้านบาท และตั๋วแลกเงินด้วย